*4-қосымша*

**«Үш құрауышты интеграцияланған жүйеге және оны есепке алуға қойылатын талаптарды, сондай-ақ оны орнату және қолдану қағидаларын бекіту туралы» Қазақстан Республикасының Қаржы министрі бұйрығының жобасын** (бұдан әрі – Жоба) **қабылдаудың ықтимал қоғамдық-саяси, құқықтық, ақпараттық және өзге де салдарларын**

**БАҒАЛАУ**

**1. Қоғамдық-саяси салдарларды бағалау:**

Жоба халықтың кең ауқымының мүдделерін қозғайтын немесе қоғамдық-саяси пікірталастар туындататын өзгерістерді көздемейді. Жоба кәсіпкерлік қызметтің ашықтығын арттыруға, салық тәртібін нығайтуға және әділ салық салуды қамтамасыз етуге оң ықпал етеді.

Жобаның қабылдануы қоғамда әлеуметтік шиеленіс немесе наразылық туындатпайды. Ол Үш құрауышты интеграцияланған жүйеге және оны есепке алуға қойылатын талаптарды, сондай-ақ оны орнату және қолдану қағидаларын бекітуге бағытталған.

**2. Құқықтық салдарларды бағалау:**

Жоба Қазақстан Республикасы Салық кодексінің 111-бабы 6-тармағының ережелерін іске асыру мақсатында әзірленген және қолданыстағы заңнамаға қайшы келмейді. Тиісінше, Жоба Конституцияға және өзге де қолданыстағы нормативтік құқықтық актілерге қайшы келмейді.

Жоба салық төлеушілер үшін жаңа міндеттер немесе шектеулер енгізбейді, тек Қазақстан Республикасының Салық кодексінде көзделген процесті ғана реттейді.

Осылайша, Жоба заңнаманы қолданудағы құқықтық айқындық пен болжамдылықты нығайтуға ықпал етеді.

**3. Ақпараттық салдарларды бағалау:**

Жобаны қабылдаудың ақпараттық салдары елеусіз деп бағаланады, себебі Жоба үш құрауышты интеграцияланған жүйені қолдану тәртібін регламенттейді, жүйенің техникалық сипаттамалары мен функционалына қойылатын талаптарды бекітеді, сондай-ақ салықтық әкімшілендіру мақсатында компоненттердің интеграциялау тәртібін айқындайды. Бұдан басқа, жаңа Салық кодексінің нормаларына сәйкестендіруге байланысты түсіндіру жұмыстарын жүргізу қажеттілігі туындамайды, қажет болған жағдайда баспасөз хабарламасы ұсынылады.

**4. Өзге салдарларды бағалау:**

Жоба республикалық бюджеттен қосымша шығындарды талап етпейді, кәсіпкерлік ортаға, бәсекелестікке немесе экологиялық жағдайға теріс әсер етпейді.

Өзгерістер нормаларды техникалық нақтылауға бағытталған және ұйымдастырушылық немесе институционалдық реформаларды көздемейді.

Жобаны қабылдау теріс әлеуметтік-экономикалық және (немесе) өзге де салдарларға әкеп соқпайды.

**Қазақстан Республикасының**

**Қаржы министрі М. Такиев**